CELEX: 22010D0595
Language: et
Date: 2010-06-21 00:00:00
Title: 2010/595/EL: AKV-ELi ministrite nõukogu otsus nr 1/2010, 21. juuni 2010 , mis käsitleb Lõuna-Aafrika Vabariigi ühinemist läbivaadatud AKV-ELi koostöölepinguga

6.10.2010   
            
            
               ET
            
            
               Euroopa Liidu Teataja
            
            
               L 263/13
            
         AKV-ELi MINISTRITE NÕUKOGU OTSUS nr 1/2010,
   21. juuni 2010,
   mis käsitleb Lõuna-Aafrika Vabariigi ühinemist läbivaadatud AKV-ELi koostöölepinguga
   (2010/595/EL)
   AKV-ELi MINISTRITE NÕUKOGU,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma (edaspidi „AKV”) ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (1) ja mis on läbi vaadatud Luxembourgis 25. juunil 2005 (edaspidi „AKV-ELi leping”), (2) eriti selle artikli 94 lõiget 1,
   ning arvestades järgmist:
   
               (1)
            
            
               Läbivaadatud AKV-ELi leping jõustus 1. juulil 2008 vastavalt selle artikli 93 lõikele 3.
            
         
               (2)
            
            
               Kuigi Lõuna-Aafrika kirjutas läbivaadatud AKV-ELi lepingule 25. juunil 2005 alla, ei andnud ta artikli 93 lõike 4 kohaselt 30. juuniks 2009 kehtestatud tähtajaks hoiule oma ratifitseerimiskirja.
            
         
               (3)
            
            
               Läbivaadatud AKV-ELi lepingu artiklis 94 on sätestatud, et riik peab esitama ühinemistaotluse AKV-ELi ministrite nõukogule, kes peab selle heaks kiitma.
            
         
               (4)
            
            
               Lõuna-Aafrika esitas taotluse läbivaadatud AKV-ELi lepinguga ühinemiseks 23. novembril 2009.
            
         
               (5)
            
            
               AKV-ELi lepingu raames loodud AKV-ELi ministrite nõukogu võib vastavalt oma töökorrale (3) kiita ühinemistaotluse heaks kirjaliku menetluse teel,
            
         ON VASTU VÕTNUD KÄESOLEVA OTSUSE:
   Artikkel 1
   Ühinemistaotluse heakskiitmine
   Kiidetakse heaks Lõuna-Aafrika taotlus ühineda koostöölepinguga ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 ja mis on läbi vaadatud Luxembourgis 25. juunil 2005.
   Artikkel 2
   Jõustumine
   Käesolev otsus jõustub järgmisel päeval pärast selle vastuvõtmist.
   
      Ouagadougou, 21. juuni 2010
      
         
            AKV-ELi ministrite nõukogu nimel
         
         
            eesistuja
         
         P. BUNDUKU-LATHA
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, ja millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  ELT L 95, 14.4.2005, lk 44.